夏良心

夏良心（），字宗堯，號仁寰，直隸廣德州（今安徽省广德县）人，軍籍，明朝政治人物。

 生平 
隆慶元年（1567年）丁卯科應天府鄉試第四十九名，隆慶五年（1571年）辛未科二甲五十四名進士。兵部觀政，授刑部主事，告改南京兵部，丁憂歸。萬曆六年（1578年）复除刑部，历升刑部员外郎，萬曆十年（1582年）四月升湖广佥事，十四年正月升山西右参议，十五年十月转浙江水利道副使，十八年晋浙江参政，二十一年正月升山东按察使，二十二年二月升河南右布政使，二十三年遷江西左布政，二十六年七月官至都察院右副都御史、巡抚江西，三十二年加兵部右侍郎銜，三十三年二月卒於任，贈兵部尚書，賜建褒德祠《明神宗显皇帝实录卷之四百六》：萬曆三十三年二月戊午，巡抚江西兵部右侍郎兼右佥都御史夏良心卒。良心字宗尧，直隶广德州人，隆庆辛未进士，授刑部主事，告改南兵部，以忧去。复除刑部，历湖广佥事、山西参议、浙江副使，升参政，升山东按察使、河南右布政、江西左布政，寻以右副都御史抚其地，六年满考，晋今秩，至是卒于官。按臣徐元正以恤典请，并述士民之意，乞准建祠赐额。诏赠兵部尚书，予全葬祭有加等，祠名褒德。良心忠诚廉慎，历官馀三十年，略无訾议。在藩司出纳无留滞，而衡量惟平。入计少所馈遗，馀赀四百寄贮南昌府库。比授钺，矿税二使惮不敢逞，十三郡议课十五万，疏请留其半以赡南州，旨报可。而所输之半率诸司无名钱，民实不损一毛。矿使拟开铜塘，为绘图以上，疏其不可者十，得报罢。并罢泰和武山石膏役，疾且革，口授遗疏，惓惓以停矿税、收人才为请，有古人尸谏之风云。《漢籍電子文獻資料庫-明人傳記資料索引》4268：夏良心，字宗堯，直隸廣德人。隆慶五年進士，初官豫章，後巡撫江西，陞兵部侍郎，仍留原任，萬曆三十三年，卒于官。《國朝獻徵錄·卷之六十二》：萬曆三十三年廵撫江西大司馬夏公以疾卒於官。。

事跡
曾官刻《本草纲目》。

家族
曾祖父夏禎；祖父夏松；父夏熊，壽官。嫡母宗氏；生母劉氏。具庆下。兄良材（监生）、良能（监生）。弟良器（县主簿）、良傅（监生）。

参考文献

Category:明朝刑部主事
Category:明朝刑部员外郎
Category:明朝湖广按察司佥事
Category:明朝山西布政使司參議
Category:明朝浙江按察司副使
Category:明朝浙江布政使司参政
Category:明朝山東按察使
Category:明朝河南右布政使
Category:明朝江西左布政使
Category:明朝兵部右侍郎
Category:明朝江西巡抚
Category:广德人
L